
	Noteikumu projekts
3. Dienests veic Valsts ieņēmumu dienesta likumā, Eiropas Parlamenta un Padomes 2013. gada 9. oktobra regulā (ES) Nr. 952/2013, ar ko izveido Savienības Muitas kodeksu (turpmāk — regula Nr. 952/2013), Muitas likumā un citos ārējos normatīvajos aktos noteiktās funkcijas, kā arī:
	Iebildums
Noteikumu projekta “Valsts ieņēmumu dienesta nolikums” (turpmāk – Noteikumu projekts) 3. punktā noteikts, ka “Dienests veic Valsts ieņēmumu dienesta likumā, Eiropas Parlamenta un Padomes 2013. gada 9. oktobra regulā (ES) Nr. 952/2013, ar ko izveido Savienības Muitas kodeksu (turpmāk — regula Nr. 952/2013), Muitas likumā un citos ārējos normatīvajos aktos noteiktās funkcijas, kā arī:…”. Šajā sakarā vēršam uzmanību, ka nedz Noteikumu projektā, nedz arī Noteikumu projekta anotācijā nav noteikts, kas ir saprotams ar “citiem ārējiem normatīvajiem aktiem”. Anotācijā atsauce uz citiem normatīvajiem aktiem sniegta vien attiecībā uz Valsts ieņēmumu dienesta uzraudzības, grāmatvežu atbilstības novērtēšanas, koordinējošās iestādes u.c. Noteikumu projekta 3.1. – 3.5. punktā minētajām funkcijām. Proti, no normas satura un uzbūves, kā arī anotācijā sniegtā skaidrojuma nav saprotams, vai vārdi “citi ārēji normatīvie akti” attiecas uz regulējumu, kas anotācijā skaidrots pie Noteikumu projekta 3.1. – 3.5. punkta, vai arī tiek domāti vēl papildus citi normatīvie akti, kuros noteiktas Valsts ieņēmumu dienesta funkcijas.
Ņemot vērā minēto, aicinām atbilstoši precizēt Noteikumu projekta 3. punktu vai arī Noteikumu projekta anotācijā skaidrot vārdus “citi ārējie normatīvie akti”.
Tāpat nav saprotams, kādēļ attiecīgajā tiesību normā lietota atsauce tieši uz ārējiem normatīvajiem aktiem, nevis ikvienu normatīvo aktu, ņemot vērā, ka Valsts ieņēmumu dienesta funkcijas var tikt noteiktas arī iekšējos normatīvos aktos.
Piedāvātā redakcija

	Ieva Kristiāna Bleive (VK)

 Valsts ieņēmumu dienesta nolikums
	Priekšlikums
Lūdzam visā projektā, kur nepieciešams, iekļaut atsauces uz tiesību aktiem (likumi.lv), tas ir, atsauci uz tīmekļa vietnes likumi.lv publicēto tiesību aktu, kā arī iekļaut iekšējās atsauces. Skat: https://vktap.mk.gov.lv/help/ka-pievienot-atsauci

	Anotācija (ex-ante)
1.6. Cita informācija
	Priekšlikums
Lūdzam aizpildīt šo punktu, ņemot vērā, ka noteikumu projekts paredz atzīt par spēku zaudējušiem Ministru kabineta 2004. gada 16. novembra noteikumus Nr. 940 “Valsts ieņēmumu dienesta nolikums”, skat. skaidrojuma "Vadlīniju tiesību akta projekta sākotnējās ietekmes novērtēšanai un novērtējuma ziņojuma sagatavošanai vienotajā tiesību aktu izstrādes un saskaņošanas portālā" (https://www.mk.gov.lv/sites/mk/files/media_file/tap_anotacija_vadlinijas.pdf) 43.lpp.

